rejauldu/bengali-wikipedia huggingface dataset:
আন্নিয়ান () একটি বড় ব্যয়ের বাণিজ্যিক ভাবে সফল তামিল মনস্তাত্ত্বিক রোমাঞ্চকর-সহিংসতাবাদী চলচ্চিত্র। এটি হচ্ছে প্রথম ভারতীয় চলচ্চিত্র যেটি ফরাসি ভাষায় ডাব করা হয় এবং সারা পৃথিবী জুড়ে ফরাসি ভাষাভাষী দেশগুলিতে মুক্তি দেওয়া হয়। কলম্বিয়া ট্রাইস্টার ফরাসি ডাবিংয়ের সত্ত্ব অধিগ্রহণ করে।  এই চলচ্চিত্রটি ২০০৫ খ্রিষ্টাব্দের ১০ জুন তারিখে মুক্তিলাভ করেছিল এবং খুবই সফল ভাবে তামিলনাড়ু এবং অন্ধ্র প্রদেশে ২৪০ দিন এবং কেরালাতে ১৫০ দিন চলেছিল। এই ছবির বাজেট ছিল ২৬৩,৮০০,০০০ টাকা । এটি ছিল ২০০৫ সালের সবথেকে বেশি বাজেটের তামিল চলচ্চিত্র।  এই ছবিটিতে বিশিষ্ট তারকারা বিক্রম, প্রকাশ রাজ এবং বিবেক অভিনয় করেছিলেন, আর নায়িকা হিসেবে ছিলেন সাদা। চলচ্চিত্রটি পরিচালনা করেন এস. শঙ্কর। ছবিটিতে সঙ্গীত পরিচালনা করেন হরিষ জয়রাজ। চলচ্চিত্রটি তেলুগু ভাষায় ডাবিং করে অপরাচিটিদু এবং হিন্দিতে ডাবিং করে অপরিচিত নামে মুক্তি দেওয়া হয়েছিলো।  আন্নিয়ান ৮টি ফিল্মফেয়ার পুরস্কার দক্ষিণ জয় করেছিল, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল এবং অভিনেতা বিক্রমের ফিল্মফেয়ার সেরা অভিনেতা পুরস্কার - তামিল এবং সঙ্গীতকার হরিষ জয়রাজের শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল, এছাড়াও পরিচালক এস. শঙ্কর পেয়েছিলেন সেরা তামিল চলচ্চিত্র বিভাগে ফিল্মফেয়ার পুরস্কার, শঙ্করকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কারও দেওয়া হয়েছিলো।   তথ্যসূত্র                                    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০৫-এর চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:আমস্টারডামে ধারণকৃত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র বিষয়শ্রেণী:মালয়েশিয়ায় ধারণকৃত চলচ্চিত্র বিষয়শ্রেণী:ভারতে দুর্নীতি সম্পর্কে চলচ্চিত্র বিষয়শ্রেণী:এস. শঙ্কর পরিচালিত চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:কোল্লমে ধারণকৃত চলচ্চিত্র বিষয়শ্রেণী:তামিল ভাষার ভারতীয় চলচ্চিত্র
কোকেন বিয়ার, পাবলো এসকোবিয়ার (Pablo Eskobear) নামেও পরিচিত (কখনও কখনও Escobear বানান হয়) বা কোকি দ্য বিয়ার, যা ছিল ১৭৫-পাউন্ড (৭৯-কিলোগ্রাম) আমেরিকান কালো ভাল্লুক যেটি 1985 সালে অতিরিক্ত মাত্রায় কোকেন গ্রহণ করেছিল। মাদক পাচারকারীরা মার্কিন যুক্তরাষ্ট্রের টেনেসির মরুভূমিতে কোকেন ফেলেছিল। ভাল্লুকটিকে উত্তর জর্জিয়ায় মৃত অবস্থায় পাওয়া গিয়েছিল এবং কেনটাকির একটি মলে স্টাফ করে প্রদর্শন করা হয়েছিল। এটি 2023 সালের হরর কমেডি থ্রিলার ফিল্ম কোকেন বিয়ারকে অনুপ্রাণিত করেছিল।   তথ্যসূত্র
১১নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ১১নং ওয়ার্ডের আয়তন ০.৫১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১১নং ওয়ার্ডের জনসংখ্যা ১৪,৬১১ জন। এর মধ্যে পুরুষ ৭,৮৭৯ জন এবং মহিলা ৬,৭৩২ জন। মোট পরিবার ৩,০০২টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ১১নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ১১নং ওয়ার্ডের সাক্ষরতার হার ৭৯.৮%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
হন্ডা কেইসুকে (; জন্ম: ১৩ জুন ১৯৮৬; সেত্সু, ওসাকা জাপান) জাপানি ফুটবলার যে বর্তমানে ইতালীয় ক্লাব এসি মিলানের ও জাপান জাতীয় ফুটবল দলের হয়ে খেলছেন। তিনি মাঝমাঠের আক্রমণভাগের খেলোয়াড় হিসেবে মূলত খেলে থাকেন কিন্তু এর পাশাপাশি দ্বিতীয় স্ট্রাইকার হিসেবেও খেলতে পারেন। তিনি তার ফ্রি কিক, ড্রিবলিং ও ডেড বল বিষয়ক দক্ষতার জন্য বিশেষভাবে পরিচিত।  তিনি ২০০৮ থেকে এখন জাতীয় দলের হয়ে পর্যন্ত পঞ্চাশের অধিক ম্যাচ খেলেছেন, এর মধ্যে ২০১০ ফিফা বিশ্বকাপ ও ২০১১ এএফসি এশিয়ান কাপ রয়েছে। ২০১১ এশিয়ান কাপে জাপান চ্যাম্পিয়ন হবার গৌরব অর্জন করে ও তাকে টুর্নামেন্টের শ্রেষ্ঠ খেলোয়াড় হিসেবে নির্বাচন করা হয়।   ক্যারিয়ার   ক্লাব  সর্বশেষ ২০১৪ সালে ১৯ মে অবধি পর্যন্ত হালনাগাদকৃত পরিসংখ্যান:  ক্লাব মৌসুম লিগ কাপলিগ কাপ মহাদেশীয়অন্যান্য সর্বমোট উপস্থিতি গোল উপস্থিতি গোল উপস্থিতি গোল উপস্থিতি গোল উপস্থিতি গোল উপস্থিতি গোল  নাগোয়া ক্যাম্পাস২০০৪ ০০-১০--১০২০০৫৩১২২০২০--৩৫২২০০৬২৯৬১০৪২--৩৪৮২০০৭৩০৩২০৩০--৩৫৩ সর্বমোট৯০১১৫০১০২০০০০১০৫১৩ভিভিভি ভেলনো২০০৭-০৮১৪২---৩০১৭২২০০৮-০৯৩৬১৬১০---৩৭১৬২০০৯-১০১৮৬২২---২০৮ সর্বমোট৬৮২৪৩২০০০০৩০৭৪২৬সিএসকেএ মস্কো ২০১০২৮৪৫০-১২২১০৪৬৬ ২০১১-১২২৫৮১০-১০১০২৮৮২০১২-১৩২৩৭৩১-২১-২৮৯২০১৩-১৪১৮১০০-৫২১২২৪৫ সর্বমোট৮৯২০৯১০০২০৫৩২১২১২৮এসি মিলান২০১৩-১৪১৪১২১---১৬২ সর্বমোট১৪১২১০০০০০০১৬২ ক্যারিয়ার সর্বমোট২৬১৫৬১৯৪১০২২০৫৬২৩১৬৬৯   আন্তর্জাতিক   জাপান জাতীয় ফুটবল দল বছরউপস্থিতিগোল ২০০৮১০২০০৯১০৩২০১০১২৩২০১১৮২২০১২৯৪২০১৩১২৮২০১৪১০সর্বমোট ৫৩২০   তথ্যসূত্র    বহিঃসংযোগ     হন্ডা কেস্‌কে সিএসকেএ মস্কো প্রোফাইল  বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:জাপানি ফুটবলার বিষয়শ্রেণী:জাপানের আন্তর্জাতিক ফুটবলার বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব সিএসকেএ মস্কোর খেলোয়াড় বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:এসবিভি ভিতেসের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অলিম্পিক ফুটবলার বিষয়শ্রেণী:ইতালিতে জাপানি প্রবাসী ক্রীড়াবিদ বিষয়শ্রেণী:জাপানি প্রবাসী ফুটবলার বিষয়শ্রেণী:১৯৮৬-এ জন্ম বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:রাশিয়ায় প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:জাপানি ফুটবল ম্যানেজার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার
মার্চ ৩০, ২০০৭  বাংলাদেশের নিষিদ্ধ ঘোষিত জঙ্গী সংগঠন জেএমবির ছয় শীর্ষ নেতার ফাঁসি কার্যকর করা হয়। রাত বারটা এক মিনিটে বাংলাদেশের চারটি কারাগারে তাদের ফাঁসি কার্যকর হয়। ২০০৬ সালে জেএমবি ঝালকাঠিতে দুই বিচারককে বোমা হামলার দ্বারা হত্যা করে। এই মামলার বিচারেই এই নেতাদের ফাঁসি কার্যকর হয়।   মার্চ ৬, ২০০৭   মানসম্মত প্রাথমিক শিক্ষা নিশ্চিত করার লক্ষ্যে প্রাথমিক বিদ্যালয়ে শিশুদের দুপুরের খাবার দেয়ার দাবিতে ৬ মার্চ ২০০৭, নোয়াখালী জেলা প্রশাসকের মাধ্যমে জেলার নাগরিক সমাজ গণপ্রজাতন্ত্রী বাংলাদেশ সরকারের তত্বাবধায়ক সরকারের প্রধান উপদেষ্টার কাছে স্মরকলিপি দেয়।   মার্চ ৫, ২০০৭   কৃষি জমি নিয়ে আন্দোলনে তৃণমূলের পথে তারা যে হাঁটতে রাজি নন, তার ইঙ্গিত দিয়েছেন ভারতের কেন্দ্রীয় মন্ত্রী প্রণব মুখোপাধ্যায়। অথচ এক সপ্তাহ আগে তারই দলের নেতা ও তথ্যমন্ত্রী প্রিয়রঞ্জন দাশমুন্সি কৃষিজমি রক্ষায় তৃণমূলের মতো 'সত্যাগ্রহ-আনশন' করার ডাক দিয়েছিলেন। কিন্তু রবিবার রাজারহাটে এক আনুষ্ঠানে লোকসভার স্পিকার সোমনাথ চট্টোপাধ্যায়ের সামনেই প্রণব মুখোপাধ্যায় জানিয়ে দেন, রাজ্যের উন্নয়নের জন্য শিল্পায়ন ছাড়া দ্বিতীয় রাস্তা নেই। কারণহ জনসংখ্যা বাড়লেও জমির পরিমাণ একই থাকে। তার কথায়, "শিল্পায়নের প্রয়োজনের কথা আজ আর লককে বক্তৃতা দিয়ে বোঝাতে হবে না। আর কারখানা তো আকাশে হবে না। তার জন্য জমি দরকার।" সেই জমি পরিক্লপিত ভাবে ব্যবহার করলে এ রাজ্যেও শিল্পায়ন এগিয়ে নিয়ে যাওয়া সম্ভব বলে মনে করেন তিনি। (সূত্রঃ আনন্দবাজার পত্রিকা)  বিষয়শ্রেণী:মার্চ বিষয়শ্রেণী:২০০৭
গুরুতর আঘাত এমন যেকোনো ধরণের আঘাত যা দীর্ঘমেয়াদি অক্ষমতা অথবা মৃত্যু ঘটাতে পারে। গুরুতর আঘাতের অনেক কারণ রয়েছে, ভোঁতা এবং বিদ্ধ উভয়ই, যেমন পড়ে যাওয়া, মোটরযান দুর্ঘটনা, ছুরিকাঘাত এবং গুলিবিদ্ধ আঘাত। আঘাতের তীব্রতা, চিকিৎসার গতি এবং উপযুক্ত চিকিৎসাকেন্দ্রে (ট্রমা সেন্টার) স্থানান্তরের উপর ভিত্তি করে জীবন বা অঙ্গহানির সম্ভাবনা নির্ভর করে। প্রাথমিক মূল্যায়ন অত্যন্ত গুরুত্বপূর্ণ, যা শারীরিক পরীক্ষা অন্তর্ভুক্ত করে এবং প্রয়োজনে আঘাতের ধরন নির্ধারণ ও চিকিৎসার পরিকল্পনার জন্য চিত্রায়ণ যন্ত্র ব্যবহৃত হতে পারে।  ২০০২ সালে, অনিচ্ছাকৃত এবং উদ্দেশ্যমূলক আঘাত বিশ্বব্যাপী মৃত্যু কারণের মধ্যে পঞ্চম এবং সপ্তম অবস্থানে ছিল, যা যথাক্রমে ৬.২৩% এবং ২.৮৪% মৃত্যুর জন্য দায়ী। গবেষণার উদ্দেশ্যে, গুরুতর আঘাতকে প্রায়শই আঘাতের তীব্রতা স্কোর (ISS) ১৫-এর বেশি হিসেবে সংজ্ঞায়িত করা হয়।  তথ্যসূত্র  বিষয়শ্রেণী:স্বাস্থ্য
আমারি সাইফি (    ) (জন্ম ২৩ এপ্রিল ১৯৬৮), Amari Saïfi dit Abderazzak le Para, algerie-dz.com, 19 May 2004 ইসলামপন্থী মিলিশিয়া সালাফিস্ট গ্রুপ ফর প্রিচিং অ্যান্ড কমব্যাট (জিএসপিসি) এর একজন নেতৃত্ব স্থানীয় নেতা।তিনি তার ছদ্মনাম আবু হায়দারা বা আবদেররাজাক লে পারা নামেও পরিচিত। প্যারিস ম্যাচ অনুসারে, সাইফি দাবি করেছিলেন যে, তিনি ১৯৯০ থেকে ১৯৯৩ সাল পর্যন্ত আলজেরিয়ার প্রতিরক্ষামন্ত্রী খালেদ নেজারের প্রধান দেহরক্ষী ছিলেন। ধারণা করা হয় যে, তিনি ১৯৯২ সালে সশস্ত্র ইসলামপন্থী আন্দোলনে যোগ দেন এবং পরে জিএসপিসির সেকেন্ড-ইন-কমান্ড হন। কিন্তু ২০০৪ সাল পর্যন্ত জিএসপিসির ওয়েবসাইটে তার নাম দেখা যায়নি।তার ডাকনাম "এল প্যারা" "প্যারাট্রুপার" শব্দটি থেকে এসেছে।এর কারণ হিসেবে ধারণা করা হয় যে, তিনি ইসলামপন্থী নেটওয়ার্কে যোগদানের পূর্বে আলজেরিয়ার সশস্ত্র বাহিনীর একজন প্রশিক্ষিত প্যারাসুটিস্ট ছিলেন।  ২০০৩ সালে আলজেরিয়ায় ৩২ জন পর্যটক, (যাদের বেশিরভাগই জার্মান)-এর অপহরণকারী হিসেবে চিহ্নিত হওয়ার পর সাইফি ব্যাপকভাবে পরিচিতি লাভ করেন। একই সময়ে আলজেরিয়ান সরকার দাবি করে যে, একজন প্রাক্তন সামরিক এজেন্ট পক্ষ পরিবর্তন করে পালিয়ে গেছে।[ তথ্যসূত্র প্রয়োজন ]অপহরণকৃত জিম্মিরা দুটি দলে বিভক্ত হয়ে মুক্তি লাভ করে। একদল মুক্তিপণের বিনিময়ে মুক্তি লাভ করে।অন্যদলকে অপহরণের পর আলজেরিয়ান সেনাবাহিনী কর্তৃক মুক্ত করা হয়। অপহরণকারী সাইফি এবং তার ৫০ জন লোক উত্তর মালি ত্যাগ করে এবং নাইজারের মধ্য দিয়ে উত্তর চাঁদে পৌঁছে। আলজেরিয়া ও মালির সম্মিলিত বাহিনী তাদের ধাওয়া করে উত্তর চাঁদে পৌঁছে গেলেও তাদের ধরতে ব্যর্থ হয়।  ২০০৪ সালের মার্চ মাসে, সাইফিকে চাঁদের বিদ্রোহী গোষ্ঠী মুভমেন্ট ফর ডেমোক্রেসি অ্যান্ড জাস্টিস ইন চাঁদ (এমডিজেটি) বন্দী করে। এমডিজেটির নেতারা তাকে বিচারের জন্য জার্মানিতে পাঠানোর চেষ্টা করেছিলেন, কিন্তু  ২০০৪ সালের অক্টোবরে তাকে আলজেরিয়ার গোপন পরিষেবার কাছে হস্তান্তর করা হয়।  ২০০৫ সালের জুন মাসে, আলজেরিয়ান সরকার ঘোষণা করে যে,তাকে যাবজ্জীবন কারাদণ্ড দেওয়া হয়েছে।  ২০০৫ সালে লে মন্ডে ডিপ্লোম্যাটিকের একটি তদন্তে নিশ্চিত করা হয়েছিল যে, সাইফি একজন প্রকৃত ইসলামপন্থী ছিলেন না বরং তিনি আলজেরিয়ান সরকারের একজন এজেন্ট ছিলেন। তিনি পর্যটকদের অপহরণ করে একটি মিথ্যা পতাকা হামলা চালিয়েছিলেন।  ব্রিটিশ লেখক জেরেমি কিনান ২০০৬ সাল থেকে এই তত্ত্বটি বিস্তারিতভাবে বর্ণনা করেছেন। তিনি অনুমান করেছেন যে, দক্ষিণ আলজেরিয়ায় (মিথ্যা) ইসলামপন্থী চরমপন্থী সন্ত্রাসী উপাদানের উপস্থিতি মার্কিন যুক্তরাষ্ট্রকে বেশ কয়েকটি সাহেল দেশের সাথে তাদের সন্ত্রাসবিরোধী চুক্তি সম্প্রসারণের সুযোগ করে দেবে।  ২০১১ সালের মার্চ মাসে, আলজেরিয়ার বিচারমন্ত্রী তাইয়েব বেলাইজ বলেন যে, আমারি সাইফিকে হাসান হাত্তাব ও আবদেরেজাক এল পারাকের সাথে একটি কঠোর নিরাপত্তা বলয়ে আবদ্ধ কারাগারে কারারুদ্ধ করে রাখা হয়েছে।    তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:২১শ শতাব্দীর আলজেরীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা
ত্শুল-খ্রিম্স-দার-র্গ্যাস () (১৬৩২-১৭০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়তাল্লিশতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী ত্শুল-খ্রিম্স-দার-র্গ্যাস ১৬৩২ খ্রিষ্টাব্দে তিব্বতের আমদো অঞ্চলের ঝো-ব্জাং () নামক স্থানে জন্মগ্রহণ করেন। তিনি কম বয়সে নো-মোন-খাং-দোন-য়ো-র্গ্যাল-ম্ত্শান () নামক ব্যা-খুং () বৌদ্ধবিহারের প্রধানের নিকট দীক্ষালাভ করেন। তিনি সেরা বৌদ্ধবিহার বিশ্ববিদ্যালয়ের সে-রা-মাদ মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। তার উল্লেখযোগ্য শিক্ষক ছিলেন পঞ্চম দলাই লামা এবং ঙ্গাগ-দ্বাং-ব্স্তান-'দ্জিন-'ফ্রিন-লাস () নামক বৌদ্ধ লামা। ত্রিশ বছর বয়সে তিনি সে-রা-মাদ মহাবিদ্যালয়ে অধ্যাপনার কাজে নিযুক্ত হন এবং চৌদ্দ বছর এই দায়িত্ব পালন করেন। তিনি 'ওল-খা-র্দ্জিং-ফ্যি (), ব্সাম-গ্লিং-স্লেব-রি (), ত্শাল-গুং-থাং () এবং গ্সাং-স্ঙ্গাগ-ম্খার () প্রভৃতি বৌদ্ধবিহারের প্রধানের দায়িত্ব পালন করেন ও সংস্কার সাধন করেন। ১৬৭৬ খ্রষ্টাব্দে তিনি পঞ্চম দলাই লামার নির্দেশে বিভিন্ন মঙ্গোল শাসকদের মধ্যে বিবাদের নিষ্পত্তি ঘটান। সাতচল্লিশ বছর বয়সে তিনি পঞ্চম দলাই লামা কর্তৃক ভিক্ষুর শপথ গ্রহণ করেন। এরপর তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধান হিসেবে দায়িত্ব পালন করেন। ১৬৮৫ খ্রিষ্টাব্দে তিনি দ্গা'-ল্দান বৌদ্ধবিহারের পঁয়তাল্লিশতম প্রধান হিসেবে নির্বাচিত হন এবং সাত বছর এই পদে থাকেন। এই পদে তিনি পুনরায় ১৬৯৫ খ্রিষ্টাব্দে অধিষ্ঠিত হন এবং ১৬৯৯ খ্রিষ্টাব্দ পর্যন্ত এই পদে থাকেন। এই সময় তিনি এই বিহারে মৈত্রেয় বুদ্ধ, ত্সোং-খা-পা-ব্লো-ব্জাং-গ্রাগ্স-পা প্রভৃতির মূর্তি স্থাপন করেন ও স্ঙ্গাগ্স-ম্খার () মন্দিরের প্রধান প্রার্থনা ভবনের নির্মাণ করেন। তিনি ষষ্ঠ দলাই লামাকে লাম-রিম সম্বন্ধে শিক্ষাদান করেন। ১৬৯৯ খ্রিষ্টাব্দে তিনি 'ওল-খা-র্দ্জিং-ফ্যি () বৌদ্ধবিহারে বসবাস শুরু করেন।   তথ্যসূত্র   বিষয়শ্রেণী:১৬৩২-এ জন্ম বিষয়শ্রেণী:১৭০১-এ মৃত্যু বিষয়শ্রেণী:গানদেন ত্রিপা
তালপাতার সিপাই শিশু মনের চিত্তাকর্ষক খেলনা। পশ্চিমবঙ্গের বর্ধমান জেলায় এই খেলনা উদ্ভাব। অতীতের জনপ্রিয় এই খেলনাটি অধুনা বিলুপ্তপ্রায়। মূলত আজও মেলায় দেখা যায়। thumb|বাম|250px|ভারতের পশ্চিমবঙ্গের পূর্ব বর্ধমান জেলার গুসকরায় তৈরি তালপাতার সিপাই thumb|বাম|250px|তালপাতার সিপাই  গঠন  thumb|তালপাতার পুতুল তালপাতাকে ছোটো ছোটো করে কেটে মানুষের দেহের নানা অংশ বানিয়ে সুতো দিয়ে জুড়ে দেওয়া হয়। এর ভিতরে বাঁশের কঞ্চি আটকানো থাকে। বাঁশের কঞ্চি এমন ভাবে আটকানো হয় যাতে ঘোরানোর সাথে সাথে হাত পা নড়তে থাকে।   ভিন্নতা ও পরীক্ষা  বর্ধমানের মদন দত্ত তালপাতার পুতুল নিয়ে পরীক্ষা নিরীক্ষা করছেন। তার পুতুলের একদিকে নারী অন্য দিকে পুরুষ। তিনি একে সাহেব ও মেম বলেন। বর্তমানে তিনি তাল পাতার জন্তু জানোয়ারেরও পুতুল তৈরী করছেন।  তথ্যসূত্র  বিষয়শ্রেণী:বাংলার পুতুল বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পুতুল বিষয়শ্রেণী:বাংলার লৌকিক শিল্প
আব্দুল আলী ( জন্ম: ৬ মে ১৯৬৯, তিনি পেশাগত রিং নাম আলী জ্যাকো নামেই বেশি পরিচিত) হলেন বাংলাদেশী বংশোদ্ভূত একজন প্রাক্তন পেশাদার ইংরেজ কিকবক্সার। তিনি লাইট‌ওয়েট কিকবক্সিংয়ে দুই বার বিশ্ব চ্যাম্পিয়ন হয়েছেন। তিনি জেকো প্রোডাকশনসন চালান, যা স্কাইবক্স এবং চ্যানেল ৫ এর কিকবক্সিং প্রচারের অংশ ছিল।   প্রাথমিক জীবন  আলী লন্ডনের ইস্ট এন্ডে জন্মগ্রহণ করেছিলেন। তিনি বাংলাদেশী বংশোদ্ভূত Jacko Ali এবং ছয় বছর ধরে বাংলাদেশে বসবাস করেছিলেন। তাঁর প্রয়াত পিতা মোহাম্মদ চমক আলী ব্রিটিশ ভারতের বেঙ্গল প্রেসিডেন্সির সিলেট জেলার ছাতক জবা বাজার, পাইগাঁ (বর্তমানে সুনামগঞ্জ, বাংলাদেশ) গ্রামে জন্মগ্রহণ করেছিলেন। আলীর তিন ছোট ভাই ও দুই ছোট বোন রয়েছে।  আলী স্যার জন কাস রেডকোট স্কুলে পড়াশোনা করেছিলেন। একটি প্রাথমিক বয়সে, তিনি জুনিয়র লীগ ফুটবল খেলেছেন এবং বিএমএক্স ফ্রিস্টাইল স্কুলবয় চ্যাম্পিয়নশিপে ওঠেছিলেন। ১৯৮৭ সাল থেকে ১৭ বছর বয়সে তিনি নিজের ফ্যাশন ডিজাইন ও উৎপাদন ব্যবসা শুরু করেছিলেন। একদিন একটি বিমানে ভ্রমণের সময় মুহাম্মদ আলীর সাথে সাক্ষাতের পর আলী হৃদয়ে গুরুত্বর সমস্যা থাকার সত্ত্বেও কিকবক্সিং খেলা গ্রহণের জন্য অনুপ্রাণিত হয়েছিলেন।   কর্মজীবন  আলী ১৯৮৬ সালে প্রথম কিকবক্সার হিসেবে প্রশিক্ষণ শুরু করেছিলেন। ১৯৯০ সালের ২ ডিসেম্বর আলী প্রথম বিকা ব্রিটিশ লাইট‌ওয়েট কিকবক্সিংয়ে শিরোপা জিতেন। ১৯৯৬ সালের ফেব্রুয়ারিতে, তিনি ডব্লিউএমও ইউরোপীয় কিকবক্সিং শিরোনাম জিতেছিলেন। ২৬ মে ১৯৯৬ সালে, তিনি ফ্রেডেরিক পিয়েরাকে পরাজিত করে আইলফোর্ডের দ্বীপে ডাব্লিউ.কে.ও ওয়ার্ল্ড লাইটওয়েট কিকবক্সিং শিরোপা জিতেছিলেন। ১৯৯৯ সালের ৩ অক্টোবর তিনি ডব্লিউকেএন বিশ্ব আন্ত-মহাদেশীয় চ্যাম্পিয়নশিপ জিতেন। ২০০০ সালের জুনে, ওয়ার্ল্ড কিকবক্সিং নেটওয়ার্ক বেল্টে আলি তার দ্বিতীয় ওয়ার্ল্ড লাইটওয়েট কিকবক্সিং শিরোপা জিতেন।   অন্যান্য কার্যক্রম  ২০১১ সালে আলী তার বাবা চমক আলীর স্বরনে একটি দাতব্য প্রতিষ্ঠান হিসেবে সিএ ফাউন্ডেশন প্রতিষ্ঠা করেন। ফাউন্ডেশনের উদ্দেশ্য হল দরিদ্র মানুষের জন্য কর্মসংস্থান তৈরির পাশাপাশি হাসপাতাল ও ফুটবল স্টেডিয়াম তৈরি করা।  ২০১৪ সালের নভেম্বরে, আলী মুহাম্মদ আলী বক্সিং স্টেডিয়ামে বাংলাদেশি বক্সারদের মধ্যে একটি ট্রয়াল করেছিলেন। নির্বাচিত বক্সারদের যুক্তরাষ্ট্রে পেশাদার সার্কিটে প্রবেশের জন্য প্রশিক্ষণের সুযোগ দেওয়ার কথা ছিল।   ব্যক্তিগত জীবন  আলী একজন মুসলমান, এবং লন্ডনে স্ত্রী ও ছেলের সাথে থাকেন। তাঁর একটি কন্যা সন্তানও রয়েছে। তাঁর মা বাংলাদেশে থাকেন। বলিউড অভিনেতা সালমান খানের সাথে আলির ঘনিষ্ঠতা রয়েছে। ১৯৯৯ সালে, খান আলির প্রথম বিশ্ব শিরোপা লড়াইয়ে প্রচার করতে সহায়তা করেছিলেন এবং লন্ডনে এটি দেখতে এসেছিলেন এবং তখন থেকেই তারা বন্ধু হয়।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ মুসলিম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ প্রকাশক বিষয়শ্রেণী:ইংরেজ টেলিভিশন প্রযোজক বিষয়শ্রেণী:ইংরেজ গায়ক বিষয়শ্রেণী:লন্ডনের ক্রীড়াবিদ বিষয়শ্রেণী:লন্ডনের ব্যবসায়ী বিষয়শ্রেণী:সুনামগঞ্জ জেলার ব্যক্তি বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
মায়া রায় পশ্চিমবঙ্গের একজন আইনজীবী এবং একজন ভারতীয় রাজনীতিবিদ ছিলেন। তিনি ১৯৭২ সালে পশ্চিমবঙ্গের রায়গঞ্জ থেকে ভারতের সংসদের নিম্নকক্ষ লোকসভার উপনির্বাচনে নির্বাচিত হন।   কর্মজীবন  ১৯৭২ সালে তার স্বামী সিদ্ধার্থ শঙ্কর রায় পশ্চিমবঙ্গের মুখ্যমন্ত্রী হওয়ার পর লোকসভা আসন থেকে পদত্যাগ করলে তিনি উপনির্বাচনে বিজয়ী হন।  একজন আইনজীবী হিসাবে তাকে একবার "একজন বিশিষ্ট ব্যারিস্টার এবং প্রাক্তন নির্বাচিত কর্মকর্তা" হিসাবে উল্লেখ করা হয়েছিল, মার্কিন যুক্তরাষ্ট্রের প্রতিনিধি পরিষদের সদস্য প্রয়াত থমাস জে. ম্যানটন।   মৃত্যু  তার স্বামী মারা যাওয়ার আড়াই বছর পর ১১ মার্চ ২০১৩-এ বৃক্কের অকার্যকারিতার কারণে তিনি মারা যান।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯২৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:পঞ্চম লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:লোকসভার নারী সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:২০শ শতাব্দীর ভারতীয় নারী রাজনীতিবিদ
পারসি রন্ধনশৈলী বলতে ভারত ও পাকিস্তানের পারসিদের ঐতিহ্যবাহী রন্ধনশৈলীকে বোঝায়।    প্রাথমিক খাবার  পারসি মধ্যাহ্নভোজের মৌলিক বৈশিষ্ট্য হল ভাত, মসুর ডাল বা তরকারি দিয়ে খাওয়া। তরকারি সাধারণত রাসের চেয়ে ঘন হয় নারকেল এবং রস ছাড়াই তৈরি করা হয়। রাতের খাবার প্রায়ই আলু বা অন্যান্য উদ্ভিজ্জ তরকারি সহ একটি মাংসের পদ দিয়ে করা হয়ে থাকে।  কচুম্বার (একটি ধারালো পেঁয়াজ-শসার সালাদ) বেশিরভাগ খাবারের সাথে থাকে।  জনপ্রিয় পারসি পদের মধ্যে রয়েছে:  ১. চিকেন ফারচা (ভাজা মুরগি ক্ষুধাদায়ক বস্তু)  ২. ধানসাক (ভেড়া, মাটন, ছাগল, মুরগি বা সবজি মিশ্রিত মসুর ডাল বা তূর ডাল ঝোলে বাদামী চালের সাথে পরিবেশন করা হয়)  ৩. পাত্রা নি মাছি (মাছ - পমফ্রেট বা সুরমাই সবুজ নারকেলের চাটনি দিয়ে ভারি করে কলা পাতায় মুড়িয়ে - ভাপে রান্না করা হয়।)  ৪. সালি মুরগি (মিহি ভাজা ম্যাচস্টিক আলু দিয়ে মশলাদার মুরগি)  ৫. সাস নি মাচ্চি (সাদা সসে পমফ্রেট মাছ-মাংস সহ হলুদ ভাত)  ৬. কলমি নো প্যাটিও (মশলাদার টমেটো কারিতে চিংড়ি)  ৭. জর্দালু সালি বটি (একটি পেঁয়াজের মধ্যে হাড়বিহীন মাটন ও এপ্রিকট এবং ভাজা ম্যাচস্টিক আলু দিয়ে টমেটো সস)  ৮. খিচড়ি (তুর ডাল বা মুগ ডালের সাথে ভাত)  ৯. তমোতা নি রাস চাবল (সাদা ভাত ও টমেটো সস সহ মাটন কাটলেট)  পারসিদের মধ্যেও জনপ্রিয়, কিন্তু অন্যত্র কম, সাধারণ পারসি ইদা (ডিম) খাবার, যার মধ্যে রয়েছে আকুরি (মশলা দিয়ে মাখানো ডিম) এবং পোরা ("পারসি" অমলেট)। এছাড়াও, ওকড়া, টমেটো, আলু এবং অন্যান্য সবজিগুলি প্রায়শই উপরে ডিম দিয়ে রান্না করা হয়।  ১৯৩০-এর দশকে মুম্বাই বা দক্ষিণ গুজরাতের অনেক গ্রামে ঐতিহ্যবাহী প্রাতঃরাশের মধ্যে ছিল খুরচান (মশলাদার ঝোপে আলু দিয়ে রান্না করা অফাল মাংস), এবং সর্বব্যাপী গভীর-ভাজা, ভাজা বা অর্ধ-ভাজা ডিমের কিছু রূপ। কৃষিজীবী সম্প্রদায়গুলিতে, এটি প্রায়শই গাছ থেকে সরাসরি প্রচুর পরিমাণে নারকেল তাড়ি দিয়ে ধুয়ে ফেলা হত।  যদিও অদূর অতীতে, শাকসবজিকে 'দরিদ্র জনগোষ্ঠীর খাদ্য' হিসাবে বিবেচনা করা হত, তবে বর্তমানে হালকা খাওয়া, লাল-মাংস ও এমনকি নিরামিষ খাওয়ার প্রবণতা রয়েছে।  তথ্যসূত্র   বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় রন্ধনশৈলী বিষয়শ্রেণী:সংস্কৃতি অনুযায়ী ভারতীয় রন্ধনশৈলী
80px ১০০ আজাকি পদক  DYK Medal DYK Medal Did You Know2 *   সেইসব ব্যবহারকারীদের জন্য যারা আপনি জানেন কি? প্রকল্পের ১০০ বা তার চেয়ে বেশি ভূক্তিতে অবদান রেখেছে। নিম্নলিখিত উপায়ে এই পুরস্কারটি দেয়া যাবে এবং "বার্তা" অংশটি ব্যক্তিগত কোন বার্তা দ্বারা প্রতিস্থাপিত করা যাবে:  আরো দেখুন  --  -- আজাকিতে অসাধারণ অবদানের পুরস্কার।  --  -- আজাকিতে ১০ বা তার বেশি ভূক্তির জন্য পুরস্কার।  --  -- আজাকিতে ২৫ বা তার বেশি ভূক্তির জন্য পুরস্কার।  --  -- আজাকিতে ৫০ বা তার বেশি ভূক্তির জন্য পুরস্কার।  --  -- আজাকিতে ২০০ বা তার বেশি ভূক্তির জন্য পুরস্কার।  --  -- আজাকিতে ৫০০ বা তার বেশি ভূক্তির জন্য পুরস্কার।
বরিশাল ক্যাডেট কলেজ বাংলাদেশের সপ্তম ক্যাডেট কলেজ। ১৯৮১ সালে এ শিক্ষাপ্রতিষ্ঠানটি প্রতিষ্ঠিত হয়। প্রতিষ্ঠাকালীন সময়ে এর নাম ছিল বরিশাল রেসিডেন্সিয়াল মডেল কলেজ। এটি বরিশাল জেলার বাবুগঞ্জ উপজেলায় ঢাকা-বরিশাল মহাসড়কের পাশে অবস্থিত। এটি দেশের অন্যান্য ক্যাডেট কলেজসমূহের মত এক ধরনের স্বায়ত্বশাসিত আবাসিক সামরিক স্কুল ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের (৭ম শ্রেণী হতে দ্বাদশ শ্রেনী) শিক্ষা দেয়া হয়।   ইতিহাস  ১৯৮১ সালে তৎকালীন বরিশাল সরকারি আবাসিক আদর্শ মহাবিদ্যালয়ের সর্বশেষ দায়িত্বপ্রাপ্ত অধ্যক্ষ জনাব আ: খা: আবদুল মান্নান সাহেব বরিশাল ক্যাডেট কলেজের প্রকল্প পরিচালককে দায়িত্ব হস্তান্তর করেন।  এখানে শিক্ষার্থীদের জন্য ১০০০+ বই বিশিষ্ট গ্রন্থাগার অবস্থিত।  আবাসিক হাউস  বরিশাল ক্যাডেট কলেজে ৩ টি হাউস রয়েছে। হাউসগুলো হলো:  ১. সোহরাওয়ার্দী হাউস।  ২. শেরে বাংলা হাউস।  ৩. শরিয়তউল্লাহ হাউস।  প্রত্যেকটি হাউসে ক্যাডেটসরা এক একটি পরিবার হিসেবে জীবন যাপন করে। এছাড়াও, মাঝেমধ্যেই আন্তঃ হাউস প্রতিযোগিতার আয়োজন করা হয়।   আরও দেখুন   ক্যাডেট কলেজ  বাংলাদেশের ক্যাডেট কলেজের তালিকা  বিষয়শ্রেণী:বাংলাদেশের ক্যাডেট কলেজ বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বরিশাল জেলার মহাবিদ্যালয় বিষয়শ্রেণী:বরিশাল জেলার বিদ্যালয় বিষয়শ্রেণী:সামরিক উচ্চ বিদ্যালয় বিষয়শ্রেণী:১৯৮১-এ বাংলাদেশে প্রতিষ্ঠিত বিষয়শ্রেণী:বরিশাল শিক্ষা বোর্ডের অন্তর্ভুক্ত বিদ্যালয়
ফন্টম্যাট্রিক্স হল লিনাক্স ডেস্কটপ পরিবেশের জন্য একটি ফন্ট ম্যানেজার। এটি সিস্টেম-ব্যাপী বা পৃথক ব্যবহারকারীর অ্যাকাউন্টগুলির জন্য ইনস্টল করা ফন্টগুলি পরিচালনা করতে পারে। এটি ফন্টের নমুনা রেন্ডার করার জন্য ফ্রিটাইপ এবং এর ব্যবহারকারী ইন্টারফেসের জন্য কিউটির উপর নির্ভর করে। ব্রুস বাইফিল্ড ফন্টম্যাট্রিক্সের সৃষ্টিকে স্বাগত জানিয়ে একটি নিবন্ধের সাথে সমাপ্ত করেছেন: "শেষপর্যন্ত একটি গ্নু/লিনাক্স ফন্ট ম্যানেজারের জন্য দীর্ঘ অপেক্ষার অবসান হচ্ছে।"  ফন্টম্যাট্রিক্স ব্যবহারকারীদের একাধিক ট্যাগসহ একটি ফন্ট লেবেল করতে দেয় (জিমেইল লেবেলের অনুরূপ), যা সেট হিসাবে সক্রিয় বা নিষ্ক্রিয় হতে পারে। এটি ব্যবহারকারীকে পরীক্ষার উদ্দেশ্যে ওপেনটাইপ ফন্টের বৈশিষ্ট্যগুলি টগল করার অনুমতি দেয়। নভেম্বর ২০০৮ পর্যন্ত ফন্টগুলিতে উপস্থিত প্যানোস শ্রেণীবিভাগও তাদের সাদৃশ্য দ্বারা নির্বাচন করতে ব্যবহার করা যেতে পারে।   আরও দেখুন    ফন্টফোর্জ   তথ্যসূত্র    ব্রুস বাইফিল্ড (ডিসেম্বর 5, 2007), ফন্টম্যাট্রিক্স: ডেস্কটপের জন্য ফন্ট ব্যবস্থাপনা অবশেষে আসে, linux.com  শচীন ধল (সেপ্টেম্বর 5, 2008), 25টি ফন্ট ম্যানেজমেন্ট টুলস রিভিউড, স্ম্যাশিং ম্যাগাজিন  আলেকজান্ডার প্রোকাউডিন (জুলাই 17, 2009), ফন্টম্যাট্রিক্স 0.6.0, libregraphicsworld.org   বহিঃসংযোগ         বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
পূজা গুপ্ত (জন্মঃ ৩০শে জানুয়ারি ১৯৮৭ সাল) হলেন একজন ভারতীয় মডেল এবং অভিনেত্রী। তিনি ২০০৭ সালে সাবেক মিস ইন্ডিয়া ইউনিভার্স খেতাব জেতেন।   প্রারম্ভিক এবং কর্মজীবন  গুপ্তা জন্মগ্রহণ করেছিলেন ভারতের নয়া দিল্লীতে। ২০০৭ সালে তার মডলিং কর্মজীবন সার্থকতা দেখা দেয় যখন তিনি মিস ইন্ডিয়া ইউনিভার্স পদবি জেতেন। তিনি ২০০৭ সালে মেক্সিকোতে মিস ইউনিভার্স প্রতিযোগিতায় অংশ নেন যেখানে তিনি সেরা দশে চলে আসেন। সেই থেকে তিনি মার্কেটিং জগতে অসংখ্য ব্র্যান্ড ও লেবেলের মুখ-প্রদর্শক হন।  তিনি তার অভিনয় জীবন এফ.এ.এল.টি.ইউ ছবি দিয়ে বলিউডে পদযাত্রা আরম্ভ করেন। ২০১২ সালে তাকে শর্টকাট রোমিও ছবিতে দেখা যায়', এবং ২০১৩ সালে গো গোয়া গন ছবিতেও তিনি অভিনয় করেন। ২০১৮ সালে তার অভিনয় দক্ষতার জন্য তাকে আইএমডিবি (IMDb) অনুসারে অষ্টম ক্রেডিট পয়েন্ট দেয়া হয়।  গুপ্ত প্রাণি অধিকার সংস্থা পেটা-র সমর্থকPuja Gupta Says, ‘Let Vegetarianism Grow on You’. petaindia.com   ব্যক্তিগত জীবন  পুজা ইনভেস্টমেন্ট ব্যাঙ্কার বরুণ তালুকদারকে বিয়ে করেছেন.  চলচ্চিত্র তালিকাসমূহ  বছর  নাম  নাম ভূমিকায়  টীকাসমূহ   ২০১১ এফ.এ.এল.টি.ইউ.   পূজা  প্রথম ছবি  ২০১২  শর্টকাট রোমিও  শেরি / ড়াথিকা   ২০১৩  গো গোয়া গন  লুনা  জোম্বি ছবি  ২০১৪  সানফু  আনিয়া   ২০১৫  হেট স্টোরি ৩    নিন্দে খুল যাতি হ্যায়" গানেKaran Singh Grover, Puja Gupta on sets of 'Hate Story 3' – Entertainment . Mid-day.com. Retrieved on 1 October 2016.'Hate Story 3' wrapped up with a racy number – Times of India . Timesofindia.indiatimes.com (14 October 2015). Retrieved on 2016-10-01. ২০১৯  আদাতস ডায়েরী   টিবিএ  ২০২১  গো গোয়া গন ২     পুরস্কার  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতীয় মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৮৭-এ জন্ম বিষয়শ্রেণী:মিস ইউনিভার্স ২০০৭-এর প্রতিযোগী বিষয়শ্রেণী:দিল্লির নারী মডেল বিষয়শ্রেণী:নয়াদিল্লির অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী